CELEX: C2005/229/59
Language: el
Date: 2005-09-17 00:00:00
Title: Υπόθεση T-258/05: Αγωγή του Eric Voigt κατά της Επιτροπής των Ευρωπαϊκών Κοινοτήτων που ασκήθηκε στις 30 Ιουνίου 2005

17.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 229/27
            
         Αγωγή του Eric Voigt κατά της Επιτροπής των Ευρωπαϊκών Κοινοτήτων που ασκήθηκε στις 30 Ιουνίου 2005
   (Υπόθεση T-258/05)
   (2005/C 229/59)
   Γλώσσα διαδικασίας: η γαλλική
   Ο Eric Voigt, κάτοικος Orange (Γαλλία), εκπροσωπούμενος από τον δικηγόρο Bernard Autric, άσκησε στις 30 Ιουνίου 2005 ενώπιον του Πρωτοδικείου των Ευρωπαϊκών Κοινοτήτων αγωγή κατά της Επιτροπής των Ευρωπαϊκών Κοινοτήτων.
   Ο ενάγων ζητεί από το Πρωτοδικείο:
   
               1.
            
            
               να δεχθεί η Ευρωπαϊκή Επιτροπή την από 11.07.2002 αίτησή του αναγνωρίσεως επαγγελματικής ασθένειας,
            
         
               2.
            
            
               να καταβάλει η Ευρωπαϊκή Επιτροπή τόκους από τις 28.05.2004,
            
         
               3.
            
            
               να δώσει η Ευρωπαϊκή Επιτροπή απάντηση στις από 20.01.2004 ερωτήσεις του που απεστάλησαν στο Γραφείο ερευνών και πειθαρχικών κυρώσεων,
            
         
               4.
            
            
               να γνωστοποιηθεί ο λόγος της από την Ευρωπαϊκή Επιτροπή ανακλήσεως, το 2003, της αποφάσεως κινήσεως πειθαρχικής διαδικασίας για έναν υπάλληλο (τον κύριο C),
            
         
               5.
            
            
               να καταβληθεί αποζημίωση ενός εκατομμυρίου ευρώ και
            
         
               6.
            
            
               να καταδικαστεί η εναγόμενη στα δικαστικά έξοδα.
            
         Ισχυρισμοί και κύρια επιχειρήματα
   Ο ενάγων επιθυμεί να αναγνωριστούν οι ψυχοπαθολογικές του διαταραχές ως επαγγελματική ασθένεια υπό την έννοια του άρθρου 73 του Κανονισμού Υπηρεσιακής Καταστάσεως (στο εξής: ΚΥΚ). Προβάλλει παράβαση του άρθρου 26 του ΚΥΚ, προσβολή των δικαιωμάτων άμυνας και παραβίαση των αρχών της δικαιολογημένης εμπιστοσύνης, της διαφάνειας και της βεβαιότητας δικαίου. Ισχυρίζεται επίσης ότι σημειώθηκε διαδικαστική πλημμέλεια.